[bookmark: _Hlk202782904]Na temelju članka 50. stavka 2. Zakona o upravljanju i održavanju zgrada („Narodne novine“, broj 152/24 i 47/26) i članka 57. Statuta Općine Funtana – Fontane („Službeni glasnik Općine Funtana“, broj 2/13, 4/15, 5/18, 3/21 i 3/23) raspisuje se sljedeći

JAVNI POZIV
za podnošenje ponuda za imenovanje prinudnog upravitelja zgrade
na području Općine Funtana-Fontane

I.  Predmet javnog poziva
	Predmet ovog Javnog poziva je imenovanje prinudnog upravitelja za zgradu na području Općine Funtana-Fontane (u daljnjem tekstu: zgrada) u kojoj suvlasnici nisu imenovali upravitelja na način predviđen člankom 47. Zakona o upravljanju i održavanju zgrada („Narodne novine“, broj 152/24 i 47/26, dalje u tekstu: Zakon).
Pozivaju se sve pravne ili fizičke osobe registrirane za obavljanje djelatnosti upravljanja nekretninama, koje imaju uvjete propisane Zakonom, da podnesu ponudu za obavljanje poslova prinudnog upravitelja.
Zgrada za koje će se imenovati prinudni upravitelj:
	r.br.
	k.č.br.
	Katastarska
općina
	Adresa višestambene zgrade

	1.
	761/1
	Funtana
	Dalmatinska 9, Funtana


	
Za potrebe obavljanja poslova prinudnog upravitelja u zgradi iz točke I. ovog Javnog poziva potrebno je imenovati jednog izvršitelja.	

II. Obveze prinudnog upravitelja

Prinudni upravitelj zgrade upravljat će zgradom s pravima i obvezama upravitelja, u ime i za račun suvlasnika, u granicama ovlasti koje su propisanih Zakonom i drugim pravnim propisima kojima se uređuje uređuju upravljanje i održavanje zgrada, vlasništvo i druga stvarna prava, sve dok zgradu na upravljanje ne preuzme novoizabrani upravitelj.
Upravitelj zgrade zastupa suvlasnike u svezi s upravljanjem zgradom u postupcima pred javnopravnim tijelima, raspolaže sredstvima zajedničke pričuve prema godišnjem i višegodišnjem programu održavanja zajedničkih dijelova zgrade te prema odluci suvlasnika.
	   

III. Uvjeti koje mora ispunjavati ponuditelj
Pravo sudjelovanja u ovom Javnom pozivu imaju sve fizičke ili pravne osobe koje su registrirane za obavljanje djelatnosti upravljanja nekretninama i koje imaju uvjete propisane Zakonom o upravljanju i održavanju zgrada („Narodne novine“, broj 152/24 i 47/26).

IV.  Rok i način podnošenja ponuda

Podnositelji svoje ponude dostavljaju u pisanom obliku u zatvorenim omotnicama s naznakom: „NE OTVARAJ – JAVNI POZIV ZA IMENOVANJE PRINUDNOG UPRAVITELJA“  na adresu: Općina Funtana-Fontane, Istarska 17, 52452 Funtana.
Rok za podnošenje ponuda za prinudno upravljanje zgradama navedenim u ovom Javnom pozivu iznosi 15 (petnaest) dana, a počinje se računati od početka sljedećeg dana od dana objavljivanja teksta Javnog poziva na oglasnoj ploči i mrežnoj stranici Općine Funtana-Fontane.
Javni poziv objavljen je na oglasnoj ploči i mrežnoj stranici Općine Funtana-Fontane dana 22. rujna 2026. godine te je zadnji dan i termin za podnošenje ponuda za prinudno upravljanje zgradama navedenim u ovom Javnom pozivu, dana 7. listopada 2026. godine do 12:00 sati.
Ponude za prinudno upravljanje zgradom izloženoj u ovom Javnom pozivu (osobno dostavljene ili upućene putem pošte), moraju biti zaprimljene u prijemnom uredu/ pisarnici Općine Funtana-Fontane najkasnije do datuma određenog kao zadnji dan za podnošenje ponuda, odnosno najkasnije do dana 7. listopada 2026. godine do 12:00 sati.

V. Sadržaj ponude i dokumentacija koju treba priložiti
Ponuda obvezno mora biti podnesena na obrascu koji je sastavni dio i prilog ovog Javnog poziva i vlastoručno je potpisan od strane ponuditelja odnosno ovlaštene osobe ponuditelja.
Uz ponudu je potrebno priložiti:
- dokaz o pravnome statusu podnositelja ponude koji je registriran za obavljanje djelatnosti upravljanja nekretninama (preslika rješenja ili izvatka iz sudskoga ili obrtnog registra i drugo) ne stariji od 30 dana od dana objave ovog Javnog poziva;
- izvornik, ovjerenu presliku ili elektroničku potvrdu o stanju poreznog duga ponuditelja što ju je izdala nadležna porezna uprava ministarstva nadležnog za financije, ne stariju od 30 dana od dana objave ovog Javnog poziva;
- izvornik ili ovjerenu presliku potvrde o nepostojanju duga ponuditelja s osnove potraživanja Općine Funtana-Fontane izdanu od strane Jedinstvenog upravnog odjela Općine Funtana-Fontane, ne stariju od 30 dana od dana objave ovog Javnog poziva;
- izvornik ili ovjerenu presliku BON 2 ili SOL 2 – podaci o solventnosti;
- uvjerenje da se protiv ponuditelja ne vodi postupak za kaznena djela koja se progone po službenoj dužnosti;
- izvornik ili ovjerenu presliku važeće police osiguranja od profesionalne odgovornosti;
- dokaze o tehničkoj i organizacijskoj sposobnosti za obavljanje poslova upravljanja (popis zaposlenog stručnog osoblja s dokazima o kvalifikacijama i/ili dokaz/ugovor/sporazum o uspostavljenoj poslovno – tehničkoj suradnji s kvalificiranim osobama);
- dokaz o dosadašnjem iskustvu upravitelja (godine bavljenja, broj zgrada kojima upravlja).

VI.  Provedba Javnog poziva
Pregled i provjeru dostavljenih ponuda i prijedlog odabira prinudnog upravitelja izvršit će povjerenstvo koje imenuje Općinski načelnik (u daljnjem tekstu: Povjerenstvo).
Povjerenstvo otvara zaprimljene ponude, provjerava je li dostavljena dokumentacija kojom se dokazuju uvjeti, utvrđuje pravovremenost i potpunost ponude te utvrđuje prihvatljivost ponude.
Nepravodobne, nepotpune, uvjetne te ponude koje nisu podnesene od strane ovlaštene osobe neće se razmatrati.
Nakon okončanja postupka otvaranja dostavljenih ponuda, Povjerenstvo će sastaviti zapisnik o otvaranju ponuda, te će predložiti utvrđivanje prinudnog upravitelja za upravljanje predmetnom zgradom.

VII. Postupak imenovanja prinudnog upravitelja
Prinudnog upravitelja imenovat će rješenjem Općinski načelnik po utvrđenom prijedlogu Povjerenstva. Protiv rješenja se ne može izjaviti žalba, ali se može pokrenuti upravni spor.
Općina Funtana-Fontane zadržava pravo poništenja ovog Javnog poziva, djelomično ili u cijelosti, bez posebnog obrazloženja i bez snošenja odgovornosti prema ponuditeljima.
Ukoliko se na ovaj Javni poziv odazove veći broj upravitelja, za zgradu će se imenovati prinudni upravitelj čija je uredna i prihvatljiva ponuda prva zaprimljena.
Ukoliko na javni poziv ne pristigne niti jedna ponuda, za prinudnog upravitelja imenovat će se trgovačko društvo u vlasništvu Općine Funtana-Fontane, a koje trgovačko društvo treba ispunjavati uvjete za upravitelja zgrade propisane Zakonom o upravljanju i održavanju zgrada („Narodne novine'', broj 152/24).


VIII. Rok na koji se imenuje prinudni upravitelj

Prinudni upravitelj zgrade na temelju rješenja upravlja zgradom s pravima i obvezama upravitelja, dok zgradu na upravljanje ne preuzme novoizabrani upravitelj zgrade.
Sukladno članku 51. Zakona, Općinski načelnik će rješenjem ukinuti rješenje o prinudnom upravitelju ako:
1. suvlasnici sklope ugovor o upravljanju u skladu sa Zakonom ili
2. prinudni upravitelj zgrade ne upravlja zgradom u skladu sa Zakonom.
Ako prinudni upravitelj zgrade ne upravlja zgradom u skladu sa Zakonom, Općinski načelnik će rješenjem odrediti novog prinudnog upravitelja zgrade.
Protiv rješenja kojim se ukida rješenje o prinudnom upravitelju ne može se izjaviti žalba, ali se može pokrenuti upravni spor.

IX. Ostalo

Općina Funtana-Fontane ne odgovara za eventualnu neusklađenost podataka koji mogu proizaći iz katastarske, zemljišnoknjižne i druge dokumentacije te stvarnog stanja u prostoru.
Ostali uvjeti, prava i obveze propisani su odredbama Zakona o upravljanju i održavanju zgrada („Narodne novine“, broj 152/24 i 47/26) te se odgovarajuće primjenjuju na ovaj Javni poziv. 
Za sve ostale upite vezane uz provođenje ovog Javnog poziva, zainteresirane osobe mogu se obratiti putem e-maila: funtana@funtana.hr ili putem telefona: 052/445-442.

KLASA: 371-01/26-01/3
URBROJ: 2163-16-03/11-26-1
Funtana-Fontane, 22. rujna 2026.                                                    

                                                                                              OPĆINSKI NAČELNIK
						    	                 Mladen Grgeta, v.r.

